Title: กฎกระทรวง กำหนดจำนวนทรัพย์สินถาวรของภารธุระอุตสาหกรรมขนาดย่อม พ.ศ. 2544

กฎกระทรวง

กฎกระทรวง
กำหนดจำนวนทรัพย์สินถาวรของภารธุระอุตสาหกรรมขนาดย่อม
พ.ศ.
๒๕๔๔[๑]

อาศัยอำนาจตามความในมาตรา ๓ และมาตรา ๔
แห่งพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. ๒๕๓๔
รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ 

ข้อ ๑  ให้ยกเลิกกฎกระทรวง ฉบับที่ ๓ (พ.ศ. ๒๕๔๒)
ออกตามความในพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. ๒๕๓๔ 

ข้อ ๒  ให้ทรัพย์สินถาวรในการประกอบอุตสาหกรรม
การทำหัตถกรรม หรือการประกอบกิจการอื่นตามที่คณะกรรมการกำหนด
ซึ่งมีลักษณะเป็นกิจการขนาดย่อมที่บุคคลภาคเอกชนเป็นเจ้าของอันจะเป็นภารธุระอุตสาหกรรมขนาดย่อม
มีจำนวนไม่เกินสองร้อยล้านบาท

ให้ไว้
ณ วันที่ ๒๐ มิถุนายน พ.ศ. ๒๕๔๔
สมคิด  จาตุศรีพิทักษ์
รัฐมนตรีว่าการกระทรวงการคลัง

หมายเหตุ
:- เหตุผลในการประกาศใช้กฎกระทรวงฉบับนี้ คือ
เพื่อให้บรรษัทประกันสินเชื่ออุตสาหกรรมขนาดย่อมสามารถให้ความช่วยเหลือแก่ภารธุระอุตสาหกรรมขนาดย่อมได้กว้างขวางมากยิ่งขึ้น
ซึ่งจะส่งผลให้ผู้ประกอบกิจการขนาดย่อมมีการลงทุนมากยิ่งขึ้นอันจะเป็นประโยชน์ต่อการพัฒนาเศรษฐกิจของประเทศ
สมควรกำหนดจำนวนขั้นสูงของทรัพย์สินถาวรที่ภารธุระอุตสาหกรรมขนาดย่อมได้รับความช่วยเหลือจากบรรษัทประกันสินเชื่ออุตสาหกรรมขนาดย่อมจากไม่เกินหนึ่งร้อยล้านบาทเป็นไม่เกินสองร้อยล้านบาท
และโดยที่มาตรา ๓ แห่งพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ.
๒๕๓๔ บัญญัติให้ภารธุระอุตสาหกรรมขนาดย่อมต้องมีทรัพย์สินถาวรตามจำนวนที่กำหนดโดยกฎกระทรวง  จึงจำเป็นต้องออกกฎกระทรวงนี้

ณัฐดนัย/พิมพ์
๑๖
มกราคม ๒๕๕๑
พัสสน/ผู้จัดทำ
๒๒
ตุลาคม ๒๕๕๒

[๑]
ราชกิจจานุเบกษา เล่ม ๑๑๘/ตอนที่ ๔๗ ก /หน้า ๔๓/๒๖ มิถุนายน ๒๕๔๔